CELEX: 32010D0728(01)
Language: el
Date: 2010-11-29 00:00:00
Title: Απόφαση της Επιτροπής της 29ης Νοεμβρίου 2010 περί καθορισμού ερωτηματολογίου για τις εκθέσεις που αφορούν την εφαρμογή της οδηγίας 2008/1/ΕΚ του Ευρωπαϊκού Κοινοβουλίου και του Συμβουλίου σχετικά με την ολοκληρωμένη πρόληψη και έλεγχο της ρύπανσης (IPPC) [κοινοποιηθείσα υπό τον αριθμό Ε(2010) 8308] (Κείμενο που παρουσιάζει ενδιαφέρον για τον ΕΟΧ) (2010/728/ΕΕ)

30.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 313/13
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 29ης Νοεμβρίου 2010
   περί καθορισμού ερωτηματολογίου για τις εκθέσεις που αφορούν την εφαρμογή της οδηγίας 2008/1/ΕΚ του Ευρωπαϊκού Κοινοβουλίου και του Συμβουλίου σχετικά με την ολοκληρωμένη πρόληψη και έλεγχο της ρύπανσης (IPPC)
   [κοινοποιηθείσα υπό τον αριθμό Ε(2010) 8308]
   (Κείμενο που παρουσιάζει ενδιαφέρον για τον ΕΟΧ)
   (2010/728/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 2008/1/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με την ολοκληρωμένη πρόληψη και έλεγχο της ρύπανσης (1), και ιδίως το άρθρο 17,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 17 παράγραφος 3 της οδηγίας 2008/1/ΕΚ, οι εκθέσεις για την εφαρμογή της οδηγίας και την αποτελεσματικότητά της ως προς άλλες πράξεις της ΕΕ για το περιβάλλον πρέπει να καταρτίζονται με τη διαδικασία του άρθρου 6 της οδηγίας 91/692/ΕΟΚ του Συμβουλίου (2).
            
         
               (2)
            
            
               Το άρθρο 17 παράγραφος 1 της οδηγίας 2008/1/ΕΚ προβλέπει την ενοποίηση της έκθεσης για τα διαθέσιμα αντιπροσωπευτικά στοιχεία σχετικά με τις οριακές τιμές με τη γενική έκθεση για την εφαρμογή της οδηγίας.
            
         
               (3)
            
            
               Σύμφωνα με την οδηγία 91/692/ΕΟΚ, η έκθεση πρέπει να συντάσσεται βάσει ερωτηματολογίου ή σχεδιαγράμματος το οποίο εκπονεί η Επιτροπή επικουρούμενη από την επιτροπή που έχει συσταθεί βάσει του άρθρου 6 της οδηγίας.
            
         
               (4)
            
            
               Η πρώτη έκθεση κάλυπτε την περίοδο από το 2000 έως και το 2002.
            
         
               (5)
            
            
               Η δεύτερη έκθεση κάλυπτε την περίοδο από το 2003 έως και το 2005.
            
         
               (6)
            
            
               Η τρίτη έκθεση κάλυπτε την περίοδο από το 2006 έως και το 2008.
            
         
               (7)
            
            
               Η τέταρτη έκθεση θα καλύπτει την περίοδο από το 2009 έως και το 2011.
            
         
               (8)
            
            
               Το ερωτηματολόγιο για την περίοδο 2009-2011 χρειάζεται να αναπροσαρμοστεί, λαμβάνοντας υπόψη την κτηθείσα πείρα από την εφαρμογή της οδηγίας 2008/1/ΕΚ και από τη χρήση των προηγούμενων ερωτηματολογίων. Για λόγους σαφήνειας είναι σκόπιμο να αντικατασταθεί η απόφαση 2006/194/ΕΚ της Επιτροπής (3).
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί με βάση το άρθρο 6 της οδηγίας 91/692/ΕΟΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Τα κράτη μέλη χρησιμοποιούν το ερωτηματολόγιο που παρατίθεται στο παράρτημα για τις εκθέσεις που υποβάλλουν σχετικά με την εφαρμογή της οδηγίας 2008/1/ΕΚ.
   2.   Οι εκθέσεις που θα υποβληθούν θα καλύπτουν την περίοδο από την 1η Ιανουαρίου 2009 έως τις 31 Δεκεμβρίου 2011.
   Άρθρο 2
   Καταργείται η απόφαση 2006/194/ΕΚ.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 29 Νοεμβρίου 2010.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 24 της 29.1.2008, σ. 8.
   
      (2)  ΕΕ L 377 της 31.12.1991, σ. 48.
   
      (3)  ΕΕ L 70 της 9.3.2006, σ. 65.
   
      ΠΑΡΑΡΤΗΜΑ
      ΜΕΡΟΣ 1
      
         ΕΡΩΤΗΜΑΤΟΛΟΓΙΟ ΠΟΥ ΑΦΟΡΑ ΤΗΝ ΕΦΑΡΜΟΓΗ ΤΗΣ ΟΔΗΓΙΑΣ 2008/1/ΕΚ ΣΧΕΤΙΚΑ ΜΕ ΤΗΝ ΟΛΟΚΛΗΡΩΜΕΝΗ ΠΡΟΛΗΨΗ ΚΑΙ ΕΛΕΓΧΟ ΤΗΣ ΡΥΠΑΝΣΗΣ (IPPC)
      
      
         Γενικές σημειώσεις
      
      Το παρόν, τέταρτο, ερωτηματολόγιο βάσει της οδηγίας 2008/1/ΕΚ καλύπτει την περίοδο 2009-2011. Λαμβάνοντας υπόψη την κτηθείσα πείρα από την εφαρμογή της οδηγίας και τις πληροφορίες που έχουν ήδη συγκεντρωθεί από τα τρία πρώτα ερωτηματολόγια, το παρόν ερωτηματολόγιο επικεντρώνεται στις αλλαγές και στην πρόοδο που σημειώθηκε στα κράτη μέλη σχετικά με την πρακτική εφαρμογή της οδηγίας. Όσον αφορά τα θέματα μεταφοράς στο εθνικό δίκαιο, η Επιτροπή θα συνεχίσει να λαμβάνει όλα τα αναγκαία μέτρα για να διασφαλίσει την πλήρη και ορθή μεταφορά της οδηγίας στην εθνική νομοθεσία των κρατών μελών, συγκεκριμένα με τη συνεπή εφαρμογή των διαδικασιών επί παραβάσει.
      Για λόγους συνέχειας και για να είναι δυνατή η απευθείας σύγκριση με προηγούμενες απαντήσεις, το παρόν ερωτηματολόγιο διατηρεί αμετάβλητες τις περισσότερες από τις πτυχές που καλύπτει η απόφαση 2006/194/ΕΚ. Στις περιπτώσεις όπου οι ερωτήσεις είναι παρεμφερείς με εκείνες των προηγούμενων ερωτηματολογίων, αρκεί απλώς η παραπομπή σε προηγούμενες απαντήσεις εφόσον η κατάσταση δεν έχει μεταβληθεί. Εάν έχουν μεσολαβήσει εξελίξεις, πρέπει να περιγράφονται σε νέα απάντηση
      Κατά την απάντηση σε ειδικές ερωτήσεις του ερωτηματολογίου, οι οποίες αφορούν γενικούς δεσμευτικούς κανόνες ή επίσημες κατευθυντήριες γραμμές που έχουν εκδοθεί από διοικητικούς φορείς, παρέχονται σύντομες πληροφορίες σχετικά με τον τύπο των κανόνων ή κατευθυντήριων γραμμών και, κατά περίπτωση, αναφέρονται ιστοσύνδεσμοι ή άλλα μέσα πρόσβασης στις πληροφορίες αυτές.
      Η Επιτροπή προτίθεται να χρησιμοποιήσει την πλατφόρμα ReportNet (ή αυτή που θα τη διαδεχθεί ενδεχομένως), ώστε τα κράτη μέλη να έχουν στη διάθεσή τους ένα εργαλείο ηλεκτρονικής υποβολής εκθέσεων με βάση το παρόν ερωτηματολόγιο. Συνεπώς, συνιστά ένθερμα τη χρήση του εργαλείου αυτού για την υποβολή των απαιτούμενων στοιχείων, ώστε να περιοριστεί ο διοικητικός φόρτος και να απλουστευθεί η ανάλυση των απαντήσεων.
      1.   Γενική περιγραφή
      
      
                  1.1.
               
               
                  Έχουν επέλθει σημαντικές αλλαγές μετά την τελευταία περίοδο αναφοράς (2006-2008) στην εθνική ή περιφερειακή νομοθεσία και στο ή στα συστήματα αδειοδότησης μέσω των οποίων εφαρμόζεται η οδηγία 2008/1/ΕΚ; Εάν ναι, περιγράφονται οι αλλαγές αυτές και τα αίτιά τους και περιλαμβάνονται παραπομπές στη νέα νομοθεσία.
               
            
                  1.2.
               
               
                  Έχουν προκύψει στο κράτος μέλος δυσκολίες κατά την εφαρμογή της οδηγίας 2008/1/ΕΚ που οφείλονται σε ανεπάρκεια διαθέσιμου ανθρώπινου δυναμικού ή των ικανοτήτων του; Εάν ναι, περιγράφονται οι δυσκολίες αυτές, καθώς και τυχόν σχέδια για την αντιμετώπισή τους.
               
            2.   Αριθμός εγκαταστάσεων και αδειών (άρθρο 2 σημεία 3 και 4 και άρθρο 4)
      
      
                  2.1.
               
               
                  Αναφέρονται λεπτομερώς οι αριθμοί των εγκαταστάσεων, όπως ορίζονται στην οδηγία 2008/1/ΕΚ, και των αδειών στο τέλος της περιόδου αναφοράς, με ανάλυση ανά τύπο δραστηριότητας, με βάση το πρότυπο και τις σημειώσεις που παρατίθενται στο μέρος 2.
               
            
                  2.2.
               
               
                  Ταυτότητα των εγκαταστάσεων IPPC. Εφόσον υπάρχει, παρέχεται σύνδεσμος που παραπέμπει σε δημόσια προσβάσιμες επικαιροποιημένες πληροφορίες για την επωνυμία, τη θέση και την κύρια δραστηριότητα (παράρτημα I) των εγκαταστάσεων IPPC του κράτους μέλους. Εάν οι πληροφορίες αυτές δεν είναι δημόσια προσβάσιμες, υποβάλλεται κατάλογος όλων των εν λειτουργία στο τέλος της περιόδου αναφοράς επιμέρους εγκαταστάσεων (επωνυμία, θέση και κύρια δραστηριότητα IPPC). Σε περίπτωση που δεν υπάρχει τέτοιος κατάλογος, η απουσία του αιτιολογείται.
               
            3.   Αιτήσεις έκδοσης αδείας (άρθρο 6)
      
      
                  3.1.
               
               
                  Περιγράφονται γενικοί δεσμευτικοί κανόνες, έγγραφα κατευθύνσεων ή έντυπα υποβολής αιτήσεων που έχουν εκδοθεί για να εξασφαλίζεται ότι οι αιτήσεις περιλαμβάνουν όλες τις απαιτούμενες από το άρθρο 6 πληροφορίες, εν γένει ή για ειδικά ζητήματα, (π.χ. μέθοδος αξιολόγησης των σημαντικών εκπομπών από εγκαταστάσεις).
               
            4.   Συντονισμός της διαδικασίας και των όρων έκδοσης αδείας (άρθρα 7 και 8)
      
      
                  4.1.
               
               
                  Περιγράφεται κάθε μεταβολή που επήλθε μετά την τελευταία περίοδο αναφοράς στην οργανωτική δομή των διαδικασιών έκδοσης αδείας, ειδικότερα όσον αφορά τις βαθμίδες των αρμόδιων αρχών και την κατανομή των αρμοδιοτήτων.
               
            
                  4.2.
               
               
                  Προέκυψαν ιδιαίτερες δυσκολίες στην εξασφάλιση πλήρους συντονισμού της διαδικασίας και των όρων έκδοσης αδείας, όπως απαιτείται από το άρθρο 7, ιδίως όταν εμπλέκονται πλείονες αρμόδιες αρχές; Περιγράφονται όλα τα σχετικά με το θέμα έγγραφα κατευθύνσεων ή νομοθετήματα.
               
            
                  4.3.
               
               
                  Ποιες νομοθετικές διατάξεις, διαδικασίες ή κατευθυντήριες γραμμές εφαρμόζονται για να εξασφαλιστεί ότι οι αρμόδιες αρχές δεν χορηγούν άδεια όταν η εγκατάσταση δεν πληροί τις απαιτήσεις της οδηγίας 2008/1/ΕΚ; Παρέχονται, εάν υπάρχουν, πληροφορίες σχετικά με τον αριθμό των περιπτώσεων και τις περιστάσεις μη χορήγησης αδείας.
               
            5.   Καταλληλότητα και επάρκεια των όρων έκδοσης αδείας [άρθρο 3 παράγραφος 1 στοιχεία δ) και στ), άρθρο 9, άρθρο 17 παράγραφοι 1 και 2]
      
      
                  5.1.
               
               
                  Περιγράφονται γενικοί δεσμευτικοί κανόνες ή ειδικές κατευθυντήριες γραμμές προς τις αρμόδιες αρχές που έχουν εκδοθεί για τα ακόλουθα ζητήματα:
                  
                              1.
                           
                           
                              τις διαδικασίες και τα κριτήρια για τον καθορισμό οριακών τιμών εκπομπής και άλλων όρων για την έκδοση αδείας·
                           
                        
                              2.
                           
                           
                              τις γενικές αρχές για τον καθορισμό των βέλτιστων διαθέσιμων τεχνικών·
                           
                        
                              3.
                           
                           
                              την εφαρμογή του άρθρου 9 παράγραφος 4.
                           
                        
            
                  5.2.
               
               
                  Ζητήματα που σχετίζονται με τα έγγραφα αναφοράς (BREF) για τις Βέλτιστες Διαθέσιμες Τεχνικές (ΒΔΤ) σύμφωνα με το άρθρο 17 παράγραφος 2 της οδηγίας 2008/1/ΕΚ:
                  
                              1.
                           
                           
                              Σε γενικές γραμμές, πώς συνεκτιμούνται οι πληροφορίες που δημοσιεύει η Επιτροπή σύμφωνα με το άρθρο 17 παράγραφος 2, είτε εν γένει είτε σε ειδικές περιπτώσεις στο πλαίσιο του καθορισμού των βέλτιστων διαθέσιμων τεχνικών;
                           
                        
                              2.
                           
                           
                              Με ποιον συγκεκριμένο τρόπο αξιοποιούνται τα BREF για τον καθορισμό των όρων έκδοσης αδείας;
                           
                        
                              3.
                           
                           
                              Έχουν μεταφραστεί τα BREF (ή μέρος τους);
                           
                        
                              4.
                           
                           
                              Πόσο χρήσιμες είναι οι πληροφορίες που δημοσιεύει η Επιτροπή σύμφωνα με το άρθρο 17 παράγραφος 2 ως πηγή ενημέρωσης για τον καθορισμό οριακών τιμών εκπομπής, ισοδύναμων παραμέτρων και τεχνικών μέτρων με βάση τις βέλτιστες διαθέσιμες τεχνικές; Πώς θα μπορούσαν να βελτιωθούν οι πληροφορίες αυτές;
                           
                        
            
                  5.3.
               
               
                  Άλλα ζητήματα που αφορούν τους όρους έκδοσης αδείας:
                  
                              1.
                           
                           
                              Λαμβάνονται υπόψη συστήματα περιβαλλοντικής διαχείρισης για τον καθορισμό των όρων έκδοσης αδείας; Εάν ναι, με ποιον τρόπο;
                           
                        
                              2.
                           
                           
                              Τι είδους όροι έκδοσης αδείας ή άλλα μέτρα επιβάλλονται κατά κανόνα για τους σκοπούς του άρθρου 3 παράγραφος 1 στοιχείο στ) (αποκατάσταση χώρου ύστερα από οριστική παύση των δραστηριοτήτων) και πώς εφαρμόστηκαν στην πράξη;
                           
                        
                              3.
                           
                           
                              Τι είδους όροι έκδοσης αδείας καθορίζονται κατά κανόνα όσον αφορά την ενεργειακή απόδοση [άρθρο 3 παράγραφος 1 στοιχείο δ)];
                           
                        
                              4.
                           
                           
                              Αξιοποιήθηκε η δυνατότητα που προβλέπεται στο άρθρο 9 παράγραφος 3 να μην επιβάλλονται απαιτήσεις σχετικά με την ενεργειακή απόδοση και, εάν ναι, πώς εφαρμόστηκε το συγκεκριμένο μέτρο;
                           
                        
            6.   Διαθέσιμα αντιπροσωπευτικά στοιχεία (άρθρο 17 παράγραφος 1)
      
      
                  6.1.
               
               
                  Παρέχονται τα διαθέσιμα αντιπροσωπευτικά στοιχεία όσον αφορά τις οριακές τιμές εκπομπής για τις συγκεκριμένες κατηγορίες δραστηριοτήτων που παρατίθενται στο παράρτημα I της οδηγίας 2008/1/ΕΚ και, ενδεχομένως, τις βέλτιστες διαθέσιμες τεχνικές από τις οποίες προκύπτουν αυτές οι τιμές, καθώς και τις αντίστοιχες περιβαλλοντικές επιδόσεις.
                  Η Επιτροπή θα προτείνει κατευθυντήριες γραμμές για την απάντηση σε αυτή την ερώτηση με εστίαση σε δύο συγκεκριμένους κλάδους. Θα αξιολογηθούν τα στοιχεία που θα υποβληθούν για να συγκριθούν, στον βαθμό που είναι δυνατόν, οι οριακές τιμές που καθορίστηκαν, οι επιδόσεις που επιτεύχθηκαν και, ενδεχομένως, τα συνδεόμενα με τις ΒΔΤ επίπεδα εκπομπών που καθορίζονται στα BREF.
               
            7.   Γενικοί δεσμευτικοί κανόνες (άρθρο 9 παράγραφος 8)
      
      
                  7.1.
               
               
                  Για ποιες κατηγορίες εγκαταστάσεων και για ποιες απαιτήσεις έχουν, ενδεχομένως, καθοριστεί γενικοί δεσμευτικοί κανόνες, όπως προβλέπεται στο άρθρο 9 παράγραφος 8; Να περιληφθούν παραπομπές στους γενικούς δεσμευτικούς κανόνες. Ποιος είναι ο τύπος αυτών των κανόνων (π.χ. ποιος τους καθορίζει και ποιο είναι το νομικό τους καθεστώς); Έχει προβλεφθεί η συνεκτίμηση τοπικών συνθηκών (δυνατότητα που παρέχεται από το άρθρο 9 παράγραφος 4) κατά την εφαρμογή των κανόνων αυτών;
               
            
                  7.2.
               
               
                  Εάν είναι γνωστό, πόσες εγκαταστάσεις (απόλυτος αριθμός ή ποσοστό) είχαν υπαχθεί στους κανόνες αυτούς έως το τέλος της περιόδου αναφοράς;
               
            8.   Ποιοτικά πρότυπα περιβάλλοντος (άρθρο 10)
      
      
                  8.1.
               
               
                  Υπήρξαν περιπτώσεις εφαρμογής του άρθρου 10 όπου η χρήση των βέλτιστων διαθέσιμων τεχνικών δεν επαρκούσε για να τηρηθεί ποιοτικό πρότυπο περιβάλλοντος (όπως ορίζεται στο άρθρο 2 σημείο 7); Εάν ναι, να αναφερθούν παραδείγματα τέτοιων περιπτώσεων και των πρόσθετων μέτρων που λήφθηκαν.
               
            9.   Μεταβολές των εγκαταστάσεων (άρθρο 12 και άρθρο 2 σημείο 10)
      
      
                  9.1.
               
               
                  Με ποιον τρόπο κρίνουν οι αρμόδιες αρχές στην πράξη, σύμφωνα με το άρθρο 12, κατά πόσον «μεταβολή της λειτουργίας»«μπορεί να έχει επιπτώσεις στο περιβάλλον» (άρθρο 2 σημείο 10) ή αν πρόκειται για «ουσιαστική μεταβολή» η οποία «ενδέχεται να έχει σημαντικές αρνητικές επιπτώσεις στον άνθρωπο ή στο περιβάλλον» (άρθρο 2 σημείο 11); Να περιληφθεί παραπομπή σε σχετικές νομοθετικές διατάξεις, κατευθύνσεις ή διαδικασίες.
               
            10.   Επανεξέταση και αναπροσαρμογή των όρων αδείας (άρθρο 13)
      
      
                  10.1.
               
               
                  Η συχνότητα της επανεξέτασης και, ενδεχομένως, αναπροσαρμογής των όρων της αδείας (άρθρο 13) καθορίζεται στην εθνική ή περιφερειακή νομοθεσία ή με άλλους τρόπους, για παράδειγμα με χρονικούς περιορισμούς στις άδειες; Εάν ναι, ποιοι είναι οι εν λόγω άλλοι τρόποι; Να περιληφθεί παραπομπή στη σχετική νομοθεσία, κατευθύνσεις ή διαδικασίες.
               
            
                  10.2.
               
               
                  Ποια είναι η αντιπροσωπευτική συχνότητα επανεξέτασης των όρων έκδοσης αδείας; Σε περιπτώσεις που η συχνότητα αυτή διαφέρει μεταξύ εγκαταστάσεων ή κλάδων, παρέχονται τυχόν διαθέσιμες επεξηγηματικές πληροφορίες.
               
            
                  10.3.
               
               
                  Σε τι συνίσταται η διαδικασία επανεξέτασης και αναπροσαρμογής των όρων έκδοσης αδείας; Πώς εφαρμόζεται η διάταξη περί επανεξέτασης των όρων έκδοσης αδείας στις περιπτώσεις ουσιαστικής μεταβολής των βέλτιστων διαθέσιμων τεχνικών; Να περιληφθεί παραπομπή στη σχετική νομοθεσία, κατευθύνσεις ή διαδικασίες.
               
            11.   Τήρηση των όρων αδείας (άρθρο 14)
      
      
                  11.1.
               
               
                  Πώς εφαρμόζεται στην πράξη η απαίτηση του άρθρου 14 να ενημερώνει τακτικά ο φορέας εκμετάλλευσης την αρμόδια αρχή για τα αποτελέσματα της παρακολούθησης των απορρίψεων; Να περιληφθεί παραπομπή σε συγκεκριμένες κανονιστικές διατάξεις, διαδικασίες ή κατευθυντήριες γραμμές προς τις αρμόδιες αρχές επ’ αυτού του θέματος.
               
            
                  11.2.
               
               
                  Υποβάλλουν όλοι οι φορείς εκμετάλλευσης τακτική έκθεση παρακολούθησης; Παρέχονται πληροφορίες σχετικά με την αντιπροσωπευτική συχνότητα υποβολής τέτοιων στοιχείων. Σε περιπτώσεις που η συχνότητα αυτή διαφέρει μεταξύ κλάδων, παρέχονται τυχόν διαθέσιμες επεξηγηματικές πληροφορίες.
               
            
                  11.3.
               
               
                  Παρέχονται οι διαθέσιμες πληροφορίες σχετικά με τις εγκαταστάσεις που εμπίπτουν στο πεδίο εφαρμογής της οδηγίας 2008/1/ΕΚ, όσον αφορά τα κατωτέρω ζητήματα, εφόσον δεν έχουν ήδη υποβληθεί στο πλαίσιο της έκθεσης βάσει της σύστασης για καθορισμό ελάχιστων κριτηρίων σχετικά με τις περιβαλλοντικές επιθεωρήσεις στα κράτη μέλη:
                  
                              1.
                           
                           
                              βασικά στοιχεία στα οποία είναι δυνατόν να συνίστανται οι περιβαλλοντικές επιθεωρήσεις που διενεργούν οι αρμόδιες αρχές (περιγραφή)·
                           
                        
                              2.
                           
                           
                              συνολικός αριθμός των επισκέψεων αρμόδιων αρχών σε εγκαταστάσεις κατά την περίοδο αναφοράς (αριθμός)·
                           
                        
                              3.
                           
                           
                              συνολικός αριθμός των εγκαταστάσεων που καλύφθηκαν από τις επισκέψεις αυτές κατά την περίοδο αναφοράς (αριθμός)·
                           
                        
                              4.
                           
                           
                              συνολικός αριθμός των επισκέψεων σε εγκαταστάσεις κατά τις οποίες διενεργήθηκαν μετρήσεις εκπομπών ή/και δειγματοληψίες αποβλήτων από τις αρμόδιες αρχές, ή για λογαριασμό τους, κατά την περίοδο αναφοράς (αριθμός)·
                           
                        
                              5.
                           
                           
                              είδη μέτρων (π.χ. κυρώσεις ή άλλα μέτρα) που λήφθηκαν ύστερα από ατυχήματα, συμβάντα και καταστρατήγηση των όρων της αδείας κατά την περίοδο αναφοράς (περιγραφή).
                           
                        
            12.   Ενημέρωση και συμμετοχή του κοινού (άρθρα 15 και 16)
      
      
                  12.1.
               
               
                  Επήλθαν σημαντικές μεταβολές μετά την τελευταία περίοδο αναφοράς, και εάν ναι, ποιες, στη νομοθεσία μεταφοράς της οδηγίας στο εθνικό δίκαιο η οποία διέπει την ενημέρωση και τη συμμετοχή του κοινού στη διαδικασία έκδοσης αδειών, σύμφωνα με την οδηγία 2008/1/ΕΚ (άρθρα 15 και 16); Ποιες ήταν οι συνέπειες των απαιτήσεων αυτών για τις αρμόδιες αρχές, τους αιτούμενους άδεια και το κοινό που αφορούν;
               
            13.   Διασυνοριακή συνεργασία (άρθρο 18)
      
      
                  13.1.
               
               
                  Υπήρξαν περιπτώσεις, κατά την περίοδο αναφοράς, στις οποίες εφαρμόστηκαν οι απαιτήσεις του άρθρου 18 όσον αφορά τη διασυνοριακή ενημέρωση και συνεργασία; Να αναφερθούν χαρακτηριστικά παραδείγματα των διαδικασιών που χρησιμοποιούνται εν γένει.
               
            14.   Αποτελεσματικότητα της οδηγίας
      
      
                  14.1.
               
               
                  Πώς κρίνει εν γένει το κράτος μέλος την αποτελεσματικότητα της οδηγίας 2008/1/ΕΚ, μεταξύ άλλων, σε σχέση με άλλες πράξεις της ΕΕ για το περιβάλλον; Με βάση σχετικές μελέτες και αναλύσεις, εφόσον έχουν διεξαχθεί, ποια ήταν τα κατ’ εκτίμηση περιβαλλοντικά οφέλη και το κόστος (συμπεριλαμβανομένων των διοικητικών δαπανών και δαπανών για τη διασφάλιση της συμμόρφωσης) που απορρέουν από την εφαρμογή της οδηγίας 2008/1/ΕΚ; Να περιληφθούν παραπομπές σε αυτές τις μελέτες και αναλύσεις.
               
            15.   Γενικές παρατηρήσεις
      
      
                  15.1.
               
               
                  Υπάρχουν συγκεκριμένα ζητήματα εφαρμογής που θεωρούνται προβληματικά στο κράτος μέλος; Εάν ναι, να αναφερθούν αναλυτικώς.
               
            ΜΕΡΟΣ 2
      
         ΠΡΟΤΥΠΟ ΓΙΑ ΤΗΝ ΑΠΑΝΤΗΣΗ ΣΤΗΝ ΕΡΩΤΗΣΗ 2.1
      
      
                  ΕΙΔΟΣ ΕΓΚΑΤΑΣΤΑΣΗΣ
               
               
                  
                              A.
                           
                           
                              ΕΓΚΑΤΑΣΤΑΣΕΙΣ
                           
                        
               
                  
                              B.
                           
                           
                              ΟΥΣΙΑΣΤΙΚΕΣ ΜΕΤΑΒΟΛΕΣ
                           
                        
               
                  
                              Γ.
                           
                           
                              ΕΠΑΝΕΞΕΤΑΣΗ ΚΑΙ ΑΝΑΠΡΟΣΑΡΜΟΓΗ ΤΗΣ ΑΔΕΙΑΣ
                           
                        
            
                  Κωδικός
               
               
                  Κύρια δραστηριότητα της εγκατάστασης όπως καθορίζεται στο παράρτημα I της οδηγίας 2008/1/ΕΚ
               
               
                  
                              1.
                           
                           
                              Αριθμός εγκαταστάσεων
                           
                        
               
                  
                              2.
                           
                           
                              Αριθμός εγκαταστάσεων που καλύπτονται από άδεια απολύτως σύμφωνη με την οδηγία IPPC
                           
                        
               
                  
                              3.
                           
                           
                              Αριθμός ουσιαστικών μεταβολών που επήλθαν κατά την περίοδο αναφοράς χωρίς άδεια σύμφωνα με το άρθρο 12 παράγραφος 2
                           
                        
               
                  
                              4.
                           
                           
                              Αριθμός εγκαταστάσεων των οποίων η άδεια IPPC επανεξετάστηκε κατά την περίοδο αναφοράς σύμφωνα με το άρθρο 13
                           
                        
               
                  
                              5.
                           
                           
                              Αριθμός εγκαταστάσεων των οποίων η άδεια IPPC αναπροσαρμόστηκε κατά την περίοδο αναφοράς σύμφωνα με το άρθρο 13
                           
                        
            
                  1.
               
               
                  
                     Ενέργεια
                  
               
               
                   
               
               
                   
               
               
                   
               
               
                   
               
               
                   
               
            
                  1.1.
               
               
                  Καύση
               
               
                   
               
               
                   
               
               
                   
               
               
                   
               
               
                   
               
            
                  1.2.
               
               
                  Διύλιση πετρελαίου και αερίου
               
               
                   
               
               
                   
               
               
                   
               
               
                   
               
               
                   
               
            
                  1.3.
               
               
                  Οπτανθρακοποίηση
               
               
                   
               
               
                   
               
               
                   
               
               
                   
               
               
                   
               
            
                  1.4.
               
               
                  Αεριοποίηση και υγροποίηση άνθρακα
               
               
                   
               
               
                   
               
               
                   
               
               
                   
               
               
                   
               
            
                  2.
               
               
                  
                     Μέταλλα
                  
               
               
                   
               
               
                   
               
               
                   
               
               
                   
               
               
                   
               
            
                  2.1.
               
               
                  Φρύξη ή επίτηξη μεταλλεύματος
               
               
                   
               
               
                   
               
               
                   
               
               
                   
               
               
                   
               
            
                  2.2.
               
               
                  Παραγωγή χυτοσιδήρου ή χάλυβα
               
               
                   
               
               
                   
               
               
                   
               
               
                   
               
               
                   
               
            
                  2.3. α)
               
               
                  Με εξέλαση εν θερμώ
               
               
                   
               
               
                   
               
               
                   
               
               
                   
               
               
                   
               
            
                  2.3. β)
               
               
                  Με σφυρηλάτηση
               
               
                   
               
               
                   
               
               
                   
               
               
                   
               
               
                   
               
            
                  2.3. γ)
               
               
                  Με επίθεση στρώματος τηγμένου μετάλλου
               
               
                   
               
               
                   
               
               
                   
               
               
                   
               
               
                   
               
            
                  2.4.
               
               
                  Χυτήρια
               
               
                   
               
               
                   
               
               
                   
               
               
                   
               
               
                   
               
            
                  2.5. α)
               
               
                  Παραγωγή ακατέργαστων μη σιδηρούχων μετάλλων
               
               
                   
               
               
                   
               
               
                   
               
               
                   
               
               
                   
               
            
                  2.5. β)
               
               
                  Τήξη μη σιδηρούχων μετάλλων
               
               
                   
               
               
                   
               
               
                   
               
               
                   
               
               
                   
               
            
                  2.6.
               
               
                  Επιφανειακή επεξεργασία μετάλλων και πλαστικών υλικών
               
               
                   
               
               
                   
               
               
                   
               
               
                   
               
               
                   
               
            
                  3.
               
               
                  
                     Ορυκτά
                  
               
               
                   
               
               
                   
               
               
                   
               
               
                   
               
               
                   
               
            
                  3.1.
               
               
                  Παραγωγή τσιμέντου ή ασβέστου
               
               
                   
               
               
                   
               
               
                   
               
               
                   
               
               
                   
               
            
                  3.2.
               
               
                  Παραγωγή αμιάντου
               
               
                   
               
               
                   
               
               
                   
               
               
                   
               
               
                   
               
            
                  3.3.
               
               
                  Παραγωγή γυαλιού
               
               
                   
               
               
                   
               
               
                   
               
               
                   
               
               
                   
               
            
                  3.4.
               
               
                  Τήξη ορυκτών υλών
               
               
                   
               
               
                   
               
               
                   
               
               
                   
               
               
                   
               
            
                  3.5.
               
               
                  Παραγωγή κεραμικών ειδών
               
               
                   
               
               
                   
               
               
                   
               
               
                   
               
               
                   
               
            
                  4.
               
               
                  
                     Χημικά προϊόντα
                  
               
               
                   
               
               
                   
               
               
                   
               
               
                   
               
               
                   
               
            
                  4.1.
               
               
                  Παραγωγή οργανικών χημικών προϊόντων
               
               
                   
               
               
                   
               
               
                   
               
               
                   
               
               
                   
               
            
                  4.2.
               
               
                  Παραγωγή ανόργανων χημικών προϊόντων
               
               
                   
               
               
                   
               
               
                   
               
               
                   
               
               
                   
               
            
                  4.3.
               
               
                  Παραγωγή λιπασμάτων
               
               
                   
               
               
                   
               
               
                   
               
               
                   
               
               
                   
               
            
                  4.4.
               
               
                  Παραγωγή φυτοϋγειονομικών προϊόντων/βιοκτόνων
               
               
                   
               
               
                   
               
               
                   
               
               
                   
               
               
                   
               
            
                  4.5.
               
               
                  Παρασκευή φαρμακευτικών προϊόντων
               
               
                   
               
               
                   
               
               
                   
               
               
                   
               
               
                   
               
            
                  4.6.
               
               
                  Παραγωγή εκρηκτικών υλών
               
               
                   
               
               
                   
               
               
                   
               
               
                   
               
               
                   
               
            
                  5.
               
               
                  
                     Απόβλητα
                  
               
               
                   
               
               
                   
               
               
                   
               
               
                   
               
               
                   
               
            
                  5.1.
               
               
                  Διάθεση ή ανάκτηση επικίνδυνων αποβλήτων
               
               
                   
               
               
                   
               
               
                   
               
               
                   
               
               
                   
               
            
                  5.2.
               
               
                  Καύση αστικών αποβλήτων
               
               
                   
               
               
                   
               
               
                   
               
               
                   
               
               
                   
               
            
                  5.3.
               
               
                  Διάθεση ακίνδυνων αποβλήτων
               
               
                   
               
               
                   
               
               
                   
               
               
                   
               
               
                   
               
            
                  5.4.
               
               
                  Χώροι υγειονομικής ταφής
               
               
                   
               
               
                   
               
               
                   
               
               
                   
               
               
                   
               
            
                  6.
               
               
                  
                     Λοιπές
                  
               
               
                   
               
               
                   
               
               
                   
               
               
                   
               
               
                   
               
            
                  6.1. α)
               
               
                  Παραγωγή χαρτοπολτού
               
               
                   
               
               
                   
               
               
                   
               
               
                   
               
               
                   
               
            
                  6.1. β)
               
               
                  Παραγωγή χαρτιού και χαρτονιού
               
               
                   
               
               
                   
               
               
                   
               
               
                   
               
               
                   
               
            
                  6.2.
               
               
                  Προεπεξεργασία ή βαφή ινών ή υφασμάτων
               
               
                   
               
               
                   
               
               
                   
               
               
                   
               
               
                   
               
            
                  6.3.
               
               
                  Δέψη δερμάτων
               
               
                   
               
               
                   
               
               
                   
               
               
                   
               
               
                   
               
            
                  6.4. α)
               
               
                  Σφαγεία
               
               
                   
               
               
                   
               
               
                   
               
               
                   
               
               
                   
               
            
                  6.4. β)
               
               
                  Επεξεργασία και μεταποίηση προϊόντων διατροφής
               
               
                   
               
               
                   
               
               
                   
               
               
                   
               
               
                   
               
            
                  6.4. γ)
               
               
                  Επεξεργασία και μεταποίηση γάλακτος
               
               
                   
               
               
                   
               
               
                   
               
               
                   
               
               
                   
               
            
                  6.5.
               
               
                  Διάθεση ή ανακύκλωση σφαγίων
               
               
                   
               
               
                   
               
               
                   
               
               
                   
               
               
                   
               
            
                  6.6. α)
               
               
                  Εντατική πτηνοτροφία
               
               
                   
               
               
                   
               
               
                   
               
               
                   
               
               
                   
               
            
                  6.6. β)
               
               
                  Εντατική εκτροφή χοίρων κρεατοπαραγωγής
               
               
                   
               
               
                   
               
               
                   
               
               
                   
               
               
                   
               
            
                  6.6. γ)
               
               
                  Εντατική εκτροφή χοιρομητέρων
               
               
                   
               
               
                   
               
               
                   
               
               
                   
               
               
                   
               
            
                  6.7.
               
               
                  Επιφανειακή επεξεργασία με τη χρησιμοποίηση οργανικών διαλυτών
               
               
                   
               
               
                   
               
               
                   
               
               
                   
               
               
                   
               
            
                  6.8.
               
               
                  Παραγωγή άνθρακα ή ηλεκτρογραφίτη
               
               
                   
               
               
                   
               
               
                   
               
               
                   
               
               
                   
               
            
                  6.9.
               
               
                  Δέσμευση ρευμάτων CO2 (οδηγία 2009/31/ΕΚ του Ευρωπαϊκού Κοινοβουλίου και του Συμβουλίου)
               
               
                   
               
               
                   
               
               
                   
               
               
                   
               
               
                   
               
            
                  Σύνολα
               
               
                   
               
               
                   
               
               
                   
               
               
                   
               
               
                   
               
               
                   
               
            
         Επεξηγηματικές σημειώσεις για το πρότυπο
      
      Εκτός αντίθετων υποδείξεων, τα αριθμητικά στοιχεία πρέπει να αντικατοπτρίζουν την κατάσταση όπως ήταν στο τέλος της περιόδου αναφοράς (31 Δεκεμβρίου 2011).
      Η συλλογή των δεδομένων για το παρόν πρότυπο βασίζεται στον «αριθμό εγκαταστάσεων» και τον «αριθμό ουσιαστικών μεταβολών», όπου ως «εγκατάσταση» και «ουσιαστική μεταβολή» νοούνται οι έννοιες που ορίζονται στο άρθρο 2 σημεία 3 και 11, αντιστοίχως, της οδηγίας 2008/1/ΕΚ.
      Το «είδος εγκατάστασης» αναφέρεται στην κύρια δραστηριότητα της εγκατάστασης. Οι εγκαταστάσεις πρέπει να δηλώνονται για μία και μόνη δραστηριότητα, ακόμη και αν ασκούνται περισσότερες δραστηριότητες IPPC σε αυτή.
      Στις σημειώσεις που ακολουθούν παρέχονται περαιτέρω κατευθύνσεις και επεξηγήσεις σχετικά με τα στοιχεία που πρέπει να καταγραφούν στον πίνακα. Τα κράτη μέλη καλούνται να συμπληρώσουν τον πίνακα όσο το δυνατόν πληρέστερα.
      A.   ΑΡΙΘΜΟΣ ΕΓΚΑΤΑΣΤΑΣΕΩΝ
      
                  1.
               
               
                  Αριθμός εγκαταστάσεων IPPC: συνολικός αριθμός εγκαταστάσεων (υφιστάμενων και νέων) που λειτουργούσαν στο κράτος μέλος στο τέλος της περιόδου αναφοράς, ανεξάρτητα από την κατάσταση της αδείας τους ως προς την IPPC.
               
            
                  2.
               
               
                  Αριθμός εγκαταστάσεων που καλύπτονται από άδεια απολύτως σύμφωνη με την οδηγία: συνολικός αριθμός εγκαταστάσεων IPPC οι οποίες καλύπτονται από μία η περισσότερες άδειες που έχουν εκδοθεί σύμφωνα με την οδηγία IPPC (συμπεριλαμβανομένων των αδειών προ IPPC που έχουν επανεξεταστεί/αναπροσαρμοστεί), ανεξάρτητα από τον χρόνο έκδοσης των αδειών ή από το αν αυτές επανεξετάστηκαν, αναπροσαρμόστηκαν ή τροποποιήθηκαν/ανανεώθηκαν για οποιονδήποτε λόγο.
                  Για τον υπολογισμό του αριθμού των εγκαταστάσεων που θα δηλώσουν, τα κράτη μέλη λαμβάνουν υπόψη την κατάσταση της ή των αδειών που κάλυπταν κάθε εγκατάσταση ως προς την IPPC, στο τέλος της περιόδου αναφοράς. Σημειωτέον ότι ο αριθμός αφορά τις εγκαταστάσεις, όχι τις άδειες (δεδομένου ότι μια εγκατάσταση μπορεί να καλύπτεται από περισσότερες άδειες και αντιστρόφως).
                  Κανόνας της συμφωνίας: Η διαφορά μεταξύ 1 και 2 ισούται με τον αριθμό των εγκαταστάσεων που δεν καλύπτονται από άδεια IPPC απολύτως σύμφωνη με την οδηγία, για οποιονδήποτε λόγο (η διαδικασία δεν έχει ολοκληρωθεί, δεν καλύπτονται πλήρως όλες οι δραστηριότητες κ.λπ.). Αριθμός διαφορετικός του μηδενός υποδηλώνει πιθανή παράβαση των διατάξεων της οδηγίας IPPC.
               
            B.   ΟΥΣΙΑΣΤΙΚΕΣ ΜΕΤΑΒΟΛΕΣ
      
                  3.
               
               
                  Αριθμός ουσιαστικών μεταβολών που επήλθαν κατά την περίοδο αναφοράς, χωρίς άδεια σύμφωνα με το άρθρο 12 παράγραφος 2: αριθμός ουσιαστικών μεταβολών, γνωστών από τις αρμόδιες αρχές, οι οποίες τέθηκαν σε πρακτική εφαρμογή από τους φορείς εκμετάλλευσης χωρίς να έχει εκδοθεί σχετική άδεια όπως απαιτείται από το άρθρο 12 παράγραφος 2.
                  Αριθμός διαφορετικός του μηδενός υποδηλώνει πιθανή παράβαση των διατάξεων της οδηγίας IPPC.
               
            Γ.   ΕΠΑΝΕΞΕΤΑΣΗ ΚΑΙ ΑΝΑΠΡΟΣΑΡΜΟΓΗ ΤΗΣ ΑΔΕΙΑΣ
      
                  4.
               
               
                  Αριθμός εγκαταστάσεων IPPC των οποίων η άδεια IPPC επανεξετάστηκε κατά την περίοδο αναφοράς σύμφωνα με το άρθρο 13: συνολικός αριθμός εγκαταστάσεων οι οποίες καλύπτονται από μία ή περισσότερες άδειες που επανεξετάστηκαν σύμφωνα με το άρθρο 13.
               
            
                  5.
               
               
                  Αριθμός εγκαταστάσεων IPPC των οποίων η άδεια IPPC αναπροσαρμόστηκε κατά την περίοδο αναφοράς σύμφωνα με το άρθρο 13: συνολικός αριθμός εγκαταστάσεων οι οποίες καλύπτονται από μία ή περισσότερες άδειες που αναπροσαρμόστηκαν σύμφωνα με το άρθρο 13.